open-index/open-wikipedia-markdown huggingface dataset:
Λιβεριανές γενικές εκλογές (2017)

**Γενικές εκλογές** διεξήχθησαν στη Λιβερία στις 10 Οκτωβρίου 2017 για να εκλέξουν τον Πρόεδρο και την Βουλή των Αντιπροσώπων. Κανένας υποψήφιος δεν κέρδισε την πλειοψηφία στον πρώτο γύρο, με αποτέλεσμα οι δύο πρώτοι νικητές του πρώτου γύρου— ο επικεφαλής του Συνασπισμού για τη Δημοκρατική Αλλαγή Τζορτζ Γουεά και ο υποψήφιος του Κόμματος Ενότητας αντιπρόεδρος Τζόζεφ Μποακάι — αναμετρήθηκαν σε  τελικό γύρο στις 26 Δεκεμβρίου. Ο δεύτερος γύρος ήταν αρχικά προγραμματισμένος για τις 7 Νοεμβρίου, αλλά αναβλήθηκε όταν ο Τσαρλς Μπρούμσκιν, ο οποίος ήταν 3ος στον πρώτο γύρο, αμφισβήτησε το αποτέλεσμα με προσφυγή στο Ανώτατο Δικαστήριο. Το Ανώτατο Δικαστήριο απέρριψε την ένσταση, η οποία θα προκαλούσε αναγκαστικά την επανάληψη του πρώτου γύρου σε περίπτωση που ήταν επιτυχής, και ο δεύτερος γύρος διεξήχθη στις 26 Δεκεμβρίου. Ο Γουεά αναδείχθηκε νικητής με ποσοστό μόλις πάνω από το 60% των ψήφων.

Οι εκλογές εποπτεύτηκαν από την Εθνική Επιτροπή Εκλογών (NEC), και ήταν οι πρώτες εκλογές που οργανώθηκαν εξ ολοκλήρου από την Κυβέρνηση της Λιβερίας και τις δυνάμεις ασφαλείας μετά τον τερματισμό των εμφυλίων πολέμων , το 2003.

## Εκλογικό σύστημα
Ο Πρόεδρος εκλέγεται σε δύο γύρους, , ενώ το 73 μέλη της Βουλής των Αντιπροσώπων εκλέγονται με το πλειοψηφικό σύστημα σε ενιαίες εκλογικές περιφέρειες.

## Υποψήφιοι
Η απερχόμενη πρόεδρος Έλεν Τζόνσον-Σίρλιφ, στην εξουσία από το 2006, δεν επιτρεπόταν με βάση το σύνταγμα να διεκδικήσει και τρίτη θητεία. Στις εκλογές κατά συνέπεια, επιλέχθηκε ο διάδοχός της.

* Τζόζεφ Μποακάι, Αντιπρόεδρος από τον Ιανουάριο του 2006
* Τσαρλς Μπράμσκιν, αρχηγός  του Κόμματος της Ελευθερίας και πρώην Πρόεδρος Pro Temp της Γερουσίας
* Μακ Ντέλα  Κούπερ, φιλάνθρωπος
* Αλεξάντερ Β. Κάμινγκς, πρώην εκτελεστικός αντιπρόεδρος και διευθύνων διοικητικός σύμβουλος της Coca-Cola
* Πρινς Γιόρμι Τζόνσον, πρώην ηγέτης των ανταρτών
* Τζόζεφ Τζόουνς Μιλς, ηγέτης του Κινήματος για την Οικονομική Χειραφέτηση και την πρώην διοικητής της Κεντρικής Τράπεζας της Λιβερίας
* Ρίτσαρντ Μίλερ, επιχειρηματίας
* Μπενόνι Γιουρέι, επιχειρηματίας
* Τζορτζ Γουεά, πρώην ποδοσφαιριστής ο οποίος ηττήθηκε από την Έλεν Τζόνσον-Σίρλιφ στις εκλογές του 2005
* ΜακΝτόναλντ Α. Γουέντο, Ενωμένο Λαϊκό Κόμμα
* Τζερέμια Γουάπο, επιχειρηματίας

## Διεξαγωγή
Η Αποστολή Εκλογικών Παρατηρητών της Ευρωπαϊκής Ένωσης (EU EOM) σε μια προκαταρκτική δήλωση, η οποία εκδόθηκε στις 12 Οκτωβρίου 2017, αναγνώρισε ότι οι εκλογές έγιναν σε ειρηνικό κλίμα. Ωστόσο, "Η EU EOM παρατήρησε αρκετές περιπτώσεις δημοσίων υπαλλήλων που ασχολήθηκαν με την εκστρατεία και παρεμπόδισαν την ισότητα μεταξύ των διαγωνιζομένων. Η αποστολή δέχθηκε παράπονα για την ανισομερή χρήση των κρατικών πόρων και την πρόσβαση σε δημόσιους χώρους εργασίας να περιορίζεται στους κατόχους της εξουσίας, προς όφελός τους. "

## Αποτελέσματα
μικρογραφία|312x312εσ|Κομητείες που κέρδισαν στον πρώτο γύρο

### Πρόεδρος

### Βουλή των Αντιπροσώπων
δεξιά|μικρογραφία|364x364εσ|Εκλογικές περιφέρειες που κερδήθηκαν

## Παραπομπές


Κατηγορία:Εκλογές στη Λιβερία
Λιβερια
Βουλευτικές εκλογές 2017 στην Αργεντινή

**Βουλευτικές εκλογές** διεξήχθησαν στην Αργεντινή , στις 22 Οκτωβρίου 2017 για να εκλέξουν το μισό της Βουλής των Αντιπροσώπων και το ένα τρίτο της Γερουσίας. Το αποτέλεσμα ήταν η νίκη για τον κυβερνητικό συνασπισμό Cambiemos, ο οποίος υπερψηφίστηκε σε 13 από τις 24 επαρχίες.

## Πλαίσιο
Οι εκλογές διενεργήθηκαν κατά τη διάρκεια της προεδρίας του Μαουρίσιο Μάκρι του οποίου ο συνασπισμός *Cambiemos* ελέγχει αμφότερες την Μπουένος Άιρες και την επαρχία του Μπουένος Άιρες. Καθώς οι Cambiemos είναι ένα νέο κόμμα με μερικές αξιοσημείωτες πολιτικές προσωπικότητες, πολλά μέλη του υπουργικού συμβουλίου, μπορεί να χρειαζόταν να παραιτηθούν από αυτό και να είναι υποψήφια για το Κογκρέσο στις αντίστοιχες περιοχές αντί αυτού.

Οι φατρίες των Περονιστών χωρίζονται σε δύο κύριες ομάδες, το Μέτωπο για τη Νίκη, με επικεφαλής την πρώην πρόεδρο Κριστίνα Φερνάντες ντε Κίρχνερ, που ηγείται της κοινοβουλευτικής αντιπολίτευσης στην κυβέρνηση Μάκρι. Μια άλλη ομάδα αποτελείται από πολιτικούς που ανήκουν στο Κόμμα Δικαιοσύνης και το Κόμμα Ανανέωσης.

Έξι μέλη του Σοσιαλιστικού Εργατικού Κόμματος (PTS) συνελήφθησαν στα γραφεία του κόμματος στο Μπουένος Άιρες την ημέρα διεξαγωγής των εκλογών, κατηγορούμενα για παραβίαση του εκλογικού κώδικα, με τη διανομή φυλλαδίων, την ημέρα των εκλογών. Σύμφωνα με τα αναφερόμενα από το PTS, "άνδρες άρπαξαν τους εταίρους μας, τους πέταξαν στο πάτωμα και τους έβαλαν χειροπέδες και στη συνέχεια τους έβαλαν σε περιπολικά αυτοκίνητα, παράνομα στερώντας τους την ελευθερία τους".

### Βουλή των Αντιπροσώπων
Τα 257 μέλη της Βουλής των Αντιπροσώπων εκλέγονται με αναλογική εκπροσώπηση σε 24 πολυεδρικές εκλογικές περιφέρειες αντίστοιχες με τις επαρχίες (συν την Πόλη του Μπουένος Άιρες). Οι έδρες κατανέμονται χρησιμοποιώντας τη μέθοδο D'hondt με 3% εκλογικό όριο. Σε αυτές τις εκλογές, αποφασίστηκαν οι 127 από τις 257 έδρες για ανανεώσιμη τετραετή θητεία.

### Βουλή των Αντιπροσώπων

### Γερουσία

## Παραπομπές


2017
Αργεντινη
Γαλλοϊταλικά της Μπασιλικάτα

δεξιά|μικρογραφία|362x362εσ|Γλωσσικός χάρτης της Ιταλίας
Το **Γαλλοϊταλικά της Μπασιλικάτα** () είναι μια ομάδα Γαλλοϊταλικών διαλέκτων που βρίσκονταν στη Μπαζιλικάτα της νότιας Ιταλίας, και μπορεί να χρονολογείται από μεταναστεύσεις από τη Βόρεια Ιταλία κατά την εποχή των Νορμανδών.

Αυτές οι διάλεκτοι ομιλούνται σε δύο περιοχές: η μία κοντά στην περιφερειακή πρωτεύουσα Ποτέντσα (Τίτο, Πιτσέρνο, Πινιόλα και Βάγκλιο Μπαζιλικάτα), αλλά όχι στο Καστελμετσάνο, στην Τυρρηνική ακτή (Τρεκίνα, Ριβέγιο, Νέμολι και Σαν Κονσταντίνο).

Παρόμοιες κοινότητες έχουν επιβιώσει στη Σικελία, μιλώντας Γαλλοϊταλικές διαλέκτους της Σικελίας.

## Παραπομπές


## Πηγές

* 
* 
* 
* 

Κατηγορία:Γλώσσες της Ιταλίας
Γλώσσα Κιντάκ

Η **Κιντάκ** ή **Κέντακ Μπονγκ** είναι Αυστροασιατική γλώσσα που ομιλείται στη Μαλαισία και την νότια Ταϊλάνδη. Ανήκει στο Βόρειο Ασλιανό υποκλάδο των ασλιανών γλωσσών. Ο μικρός αριθμός των ομιλητών μειώνεται περαιτέρω. Το 2008 είχε 110 ομιλητές, ενώ το 2007 η εθνικότητα αποτελούταν από 240 άτομα.

## Παραπομπές


Κατηγορία:Γλώσσες της Ταϊλάνδης
Κατηγορία:Γλώσσες της Μαλαισίας
Κατηγορία:Αυστροασιατικές γλώσσες
Σεμπαργάν

Το **Σεμπαργάν** (παστού/περσικά (νταρί): ) είναι η πρωτεύουσα της περιφέρειας Τζοουζτζάν στο βόρειο Αφγανιστάν και έχει πληθυσμό περίπου 43.000 κατοίκων με βάση στοιχεία του 2012. 

Το Σεμπαργάν βρίσκεται στις όχθες του ποταμού Ντάρια-γιε Σαφίντ, περίπου 130 χιλιόμετρα δυτικά του Μαζάρι Σαρίφ επί της κεντρικής κυκλικής εθνικής οδού Χεράτ-Κανταχάρ-Καμπούλ-Μαζάρι Σαρίφ-Σεμπαργάν-Μαϊμάνα-Χεράτ.

## Ιστορικά στοιχεία
Το Σεμπαργάν ήταν η πρωτεύουσα του ανεξάρτητου Ουζμπεκικού χανάτου, το οποίο προσαρτήθηκε στο Αφγανιστάν μετά τον Αγγλορωσικό πόλεμο μέσω συνοριακών συμφωνιών το 1873.

Εδώ πραγματοποιήθηκε η σφαγή του Νταστ-ι Λέιλι τον Δεκέμβριο του 2001 κατά τη διάρκεια της αμερικανικής εισβολής στο Αφγανιστάν, όταν αιχμάλωτοι Ταλιμπάν (από 250 έως 3.000 σύμφωνα με τις πηγές) σκοτώθηκαν σε φορτηγό ενώ μεταφερόταν από το Κουντούζ στο Σεμπαργάν από στρατεύματα των ΗΠΑ και της Βόρειας Συμμαχίας.

Το Σεμπαργάν είναι το προπύργιο του Ουζμπέκου πολέμαρχου Αμπντούλ Ρασίντ Ντοστούμ, ο οποίος μάχεται εναντίον του Τατζίκου εχθρού του Ατά Μοχαμάντ Νοόρ για τον έλεγχο του βόρειου Αφγανιστάν.

## Οικονομία
Γύρω από το Σεμπαργάν βρίσκεται γεωργική αρδεύσιμη γη.

Η εξερεύνηση των αποθεμάτων φυσικού αερίου του Αφγανιστάν ξεκίνησε το 1967 στην περιοχή Χοβάτζα Γκογεράκ 15 χιλιόμετρα ανατολικά του Σεμπαργάν με την υποστήριξη της Σοβιετικής Ένωσης. Τα αποθέματα υπολογίστηκαν περίπου σε 67 εκατομμύρια m³. Επίσης το 1967, οι Σοβιετικοί ολοκλήρωσαν την κατασκευή αγωγού μεταφοράς φυσικού αερίου μήκους 100 χιλιομέτρων ο οποίος συνέδεε το Σεμπαργάν με το Κελέφτ στη Σοβιετική Ένωση. 

Το Σεμπαργάν είναι σημαντική τοποθεσία για τη ενεργειακή προμήθεια του Αφγανιστάν:
* Το πετρελαϊκό πεδίο Ζομράντ Σάι βρίσκεται πλησίον του Σεμπαργάν.
* Το διυλιστήριο του Σεμπαργάν επεξεργάζεται αργό πετρέλαιο για χρήση στην Καμπούλ, το Μαζάρι Σαρίφ και το Σεμπαργάν.
* Τα πεδία φυσικού αερίου Τζοργκαντούκ, Χοβάτζα Γκογκεράκ και Γιατιμτάκ βρίσκονται σε απόσταση μικρότερη των 30 χιλιομέτρων από το Σεμπαργάν.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Αφγανιστάν
Kepler-1625b I

[δεξιά|μικρογραφία|150x150εσ|Ο εξωδορυφόρος Κέπλερ-1625b Ι σε τροχιά γύρω από τον [Εξωηλιακός πλανήτης|εξωπλανήτη Κέπλερ-1625b (καλλιτέχνη αναπαράσταση).]]
Ο **Kepler 1625b I** είναι ένας πιθανός φυσικός δορυφόρος του εξωπλανήτη Kepler-1625b, ο πρώτος εξωδορυφόρος που ανακαλύφθηκε ποτέ (εν αναμονή επιβεβαίωσης).

Οι πρώτες ενδείξεις προήλθαν μετά από προκαταρκτικές παρατηρήσεις από το Διαστημικό Τηλεσκόπιο Kepler. Μια ενδελεχέστερη παρατήρηση από το Διαστημικό Τηλεσκόπιο Χαμπλ έγινε τον Οκτώβριο του 2017 και οδήγησε τελικά στην δημοσιοποίηση της ανακάλυψης στο Science Advances στις αρχές του Οκτωβρίου του 2018. Μελέτες που σχετίζονται με την ανακάλυψη του δορυφόρου δείχνουν ότι ο εξωπλανήτης γύρω από τον οποίο περιφέρεται είναι έως και αρκετές μάζες Δία σε μέγεθος, επειδή ο δορυφόρος υπολογίζεται πως είναι περίπου ίσος σε μάζα με τον Ποσειδώνα.

Υπάρχει μια πιθανότητα ότι ο μεγάλος εξωδορυφόρος μπορεί να έχει ένα δικό του δορυφόρο, που ονομάζεται υποδορυφόρος (ή ένας "δορυφόρος ενός δορυφόρου"). Ο Kepler-1625b μπορεί να είναι κατοικήσιμος, λαμβάνοντας υπόψη ότι ο πλανήτης έχει μια  θερμοκρασία ισορροπίας ίση με 253K (-20C).

κέντρο|μικρογραφία|600x600εσ|Το σχετικό μέγεθος και η σχετική απόσταση του Kepler-1625b και του δορυφόρου του Kepler-1625b-I (οι πλανήτες Δίας και Ποσειδώνας που παρουσιάζονται για την σύγκριση)

## Αναφορές


Κατηγορία:Εξωπλανητολογία
Κατηγορία:Εξωδορυφόροι
Πρινές Ρεθύμνου

Ο **Πρινές** είναι χωριό και έδρα ομώνυμης κοινότητας του Δήμου Ρεθύμνης στην Περιφερειακή Ενότητα Ρεθύμνης της Κρήτης.

## Γεωγραφικά - Ιστορικά στοιχεία
Ο Πρινές βρίσκεται σε απόσταση περίπου 10 χλμ. Δ.-ΝΔ. από το Ρέθυμνο, δίπλα και νοτιοδυτικά από το Ατσιπόπουλο σε περιοχή κατάφυτη από καρυδιές, πλατάνια, βελανιδιές, ελιές και σε υψόμετρο 196 μέτρα. Το όνομα του χωριού προέρχεται από την λατινική λέξη *princeps*.

Ως ξεχωριστός οικισμός αναφέρεται το 1925 στο ΦΕΚ 27Α - 31/01/1925 να ορίζεται έδρα στην ομώνυμη νεοϊδρυθείσα κοινότητα. Σύμφωνα με το σχέδιο Καλλικράτης, μαζί με τους Βεδέρους αποτελούν την Κοινότητα Πρινέ που ανήκει στη δημοτική ενότητα Νικηφόρου Φωκά του Δήμου Ρεθύμνης και σύμφωνα με την απογραφή του 2011 έχει μόνιμο πληθυσμό 851 κατοίκους.

## Σημείωση
Η παλιά ονομασία του σημερινού οικισμού της Αρχαίας Ελεύθερνας στο Δήμο Ρεθύμνης ήταν Πρινές ενώ υπάρχει και ο συνώνυμος Πρινές στα Χανιά.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Αντιψυχιατρική

μικρογραφία|Γκράφιτι εναντίον της ακούσιας νοσηλείας, Τορίνο, Ιταλία. Στα ιταλικά: Trattamento Sanitario Obbligatorio TSO = MORTE σημαίνει ακούσια νοσηλεία = θάνατος.
Το **αντιψυχιατρικό κίνημα** (**αντιψυχιατρική**) γνώρισε έκρηξη σε δημοτικότητα κατά την δεκαετία του 1960 με πρωτεργάτη τον Ντέιβιντ Κούπερ. Είναι μια ιδεολογική παρέμβαση στις κατεστημένες ψυχιατρικές μεθόδους της εποχής. Είναι ενεργό σε διάφορες μορφές για δύο αιώνες. 

Γενικά μιλώντας το κίνημα στήριζε ότι οι σύγχρονες ψυχιατρικές μέθοδοι είναι επιβλαβείς για τους ασθενείς και ότι η κοινωνικά καθιερωμένη σχέση γιατρού-ασθενή είναι από εσφαλμένη έως και ανήθικη, καθώς κατά τους υποστηρικτές του κινήματος δίνει υπερβολική δύναμη στον γιατρό και δεν φέρεται με σεβασμό στον ασθενή. 

Το κίνημα δείχνει επίσης απέχθεια ως προς την χρήση ψυχοφαρμάκων (ο Ντέιβιντ Κούπερ επανειλημμένα τα αποκαλεί σοδομισμό του πνεύματος) άποψη που είναι ημιαποδεκτή σήμερα.

Σχετικά με αυτήν την έννοια υπάρχει το σύγγραμμα ‘Ψυχιατρική και Αντιψυχιατρική του Ντέιβιντ Κούπερ.

## Παραπομπές


Κατηγορία:Ψυχιατρική
Χένρι Λονγκφέλοου

Ο **Χένρι  Γουόντσγουορθ Λονγκφέλλοου (Henry Wadsworth Longfellow)** ήταν Αμερικάνος ποιητής που έζησε τον 19ο αιώνα. Καταξιωμένος για το έργο του τόσο στην πατρίδα του όσο και στην Ευρώπη, είναι από τους λίγους Αμερικάνους ποιητές για τον οποίο υπάρχει προτομή στην Γωνιά των Ποιητών του Γουέστμινστερ. Ήταν ο πρώτος Αμερικάνος συγγραφέας που δημιούργησε λογοτεχνικό έργο εμπνευσμένο από την παράδοση και ιστορία των ιθαγενών Ινδιάνων της Αμερικής, πράγμα αρκετά ριζοσπαστικό για την εποχή του. Τα τελευταία του έργα ωστόσο είναι εμπνευσμένα από την χριστιανική παράδοση.

## Βιογραφικά στοιχεία
Γεννήθηκε στις 27 Φεβρουαρίου του 1807 στο Πόρτλαντ της Μασαχουσέτης και ήταν το δεύτερο από τα οκτώ τέκνα της οικογένειας του Στέφεν Λονγκφέλλοου, δικηγόρου και της Τσίλπα Γουόντσγουορθ, κόρης στρατηγού που υπηρέτησε στην Αμερικάνικη επανάσταση. Ένας τραυματισμός στο πόδι του τον οδήγησε σε ακρωτηριασμό σε ηλικία οκτώ ετών. Έχοντας έφεση στην μάθηση και στην λογοτεχνία από μικρός, δημοσίευσε το πρώτο του ποίημα σε ηλικία δεκατριών ετών στην τοπική εφημερίδα Portland Gazette στις 17 Νοεμβρίου 1820. Φοίτησε στο Bowdoin College, κερδίζοντας υποτροφία και αποφοίτησε το 1825. Ταξίδεψε στην Ευρώπη - Γαλλία,Ισπανία,Ιταλία όπου και μελέτησε γλώσσες και Ευρωπαϊκή λογοτεχνία και επέστρεψε στο Πόρτλαντ το 1829. Παντρεύεται την Μαίρη Στόρερ Πότερ το 1831 και έζησαν μαζί για τέσσερα χρόνια. Ο θάνατός της το 1835 τον επηρέασε βαθύτατα και έγραψε για αυτήν το ποίημα Footsteps of Angels. Παντρεύεται για δεύτερη φορά την Φράνσις Άπλετον το 1843 η οποία πέθανε επίσης το 1861 με τραγικό θάνατο καθώς το φόρεμά της πήρε φωτιά από αναμμένο κερί. Είχαν αποκτήσει μαζί έξι τέκνα. Ο ίδιος πέθανε στις 24 Μαρτίου του 1882 στο Καίμπριτζ της  Μασσαχουσέτης.

## Εκπαιδευτικό έργο
Το 1829, μετά την επιστροφή του από τα ταξίδια του στην Ευρώπη, δίδαξε ξένες γλώσσες στο κολέγιο Μπόουντοϊν από όπου αποφοίτησε. Το  1834 κλήθηκε να διδάξει στο Πανεπιστήμιο του Χάρβαρντ όπου διετέλεσε καθηγητής μέχρι το 1854, όταν παραιτήθηκε για να ασχοληθεί αποκλειστικά με το λογοτεχνικό του έργο. Το εκπαιδευτικό του έργο επικεντρώθηκε στη μελέτη και διάδοση της Ευρωπαϊκής λογοτεχνίας και της Αμερικάνικης παράδοσης.

## Λογοτεχνικό έργο
* 1838 The Psalm of Life
* 1839 Hyperiont, μυθιστόρημα και η ποιητική συλλογή Voices of the Night
* 1840 The Skeleton in Armor και το θεατρικό έργο The Spanish student
* 1842 The poems of slavery,κατά την επίσκεψή του στην Ευρώπη 
* 1847 Evangeline   
* 1851 The Golden Legend , την εισαγωγή του μελοποίησε ο συνθέτης Φράνς Λίστ.
* 1855 The song of Hiawatha,επικό ποίημα για την αμερικάνικη παράδοση και ιστορία . Ένα από τα σημαντικότερα έργα του που τον κατέστησε ιδιαίτερα δημοφιλή.
* 1858 The Courtship of Miles Standish,όπου επίσης ασχολείται με την αμερικάνικη παράδοση και την ιστορία.
* 1863 Paul Revere's Ride
* 1872 Christus. A Mystery
* 1873 The Mask of Pandora
* 1878 Keramos and othrer Poems

## Παραπομπές


## Εξωτερικοί σύνδεσμοι
* 

Κατηγορία:Αμερικανοί συγγραφείς
Έρωτας (τηλεοπτική σειρά)

**Έρωτας** ήταν μία ελληνική καθημερινή, δραματική Τηλεοπτική σειρά, παραγωγής 2005-2008, που δημιουργήθηκε από τη Βάνα Δημητρίου και προβλήθηκε από τον τηλεοπτικό σταθμό ΑΝΤ1 από τις 18 Σεπτεμβρίου του 2005 μέχρι τις 30 Μαΐου του 2008. Τη σκηνοθεσία της σειράς ανέλαβαν ο Κώστας Κωστόπουλος, η Κατερίνα Κοκκινίδου και ο Σπύρος Μιχαλόπουλος.Η σειρά έκανε πρεμιέρα στις 18 Σεπτεμβρίου του 2005 αντικαθιστώντας τη σειρά *[[Η Λάμψη (τηλεοπτική σειρά)|Η Λάμψη]]* που ολοκληρώθηκε το καλοκαίρι του 2005 ύστερα από 14 χρόνια συνεχούς προβολής.

Βασικοί πρωταγωνιστές της σειράς καθ' όλη τη διάρκειά της ήταν ο Γρηγόρης Βαλτινός, η Κοραλία Καράντη και ο Στέφανος Κυριακίδης.

Ενώ αρχικά η σειρά ανανεώθηκε για 4η σεζόν, στις 26 Απριλίου του 2008 ο τηλεοπτικός σταθμός ANT1 αποφάσισε να μην ανανεώσει τη σειρά για τέταρτη σεζόν. Το τελευταίο επεισόδιο της σειράς προβλήθηκε στις 30 Μαΐου του 2008. Η σειρά αποτελείται συνολικά από τρεις κύκλους, με ακριβώς 646 επεισόδια.

## Υπόθεση
Ο Έκτορας και η Μυρτώ, μετά από 5 χρόνια γάμου, βιώνουν την απόλυτη οικογενειακή ευτυχία και επαγγελματική καταξίωση. Όλα δείχνουν να κυλούν ομαλά στη ζωή τους, ωστόσο τα φαινόμενα απατούν. Επικίνδυνα μυστικά θα βγουν ξαφνικά στην επιφάνεια, Ερινύες θ' αρχίσουν να καταδιώκουν και τους δύο, ενώ μια αόρατη απειλή θα σκιάσει την ευτυχία τους. Ένας ιστός θα δημιουργηθεί γύρω από το ερωτευμένο ζευγάρι με σκοπό την καταστροφή του. 

## Σχετικά με τη σειρά
Τα γυρίσματα της σειράς πραγματοποιήθηκαν σε Αθήνα, Εκάλη, Σούνιο, Σπέτσες, Σαντορίνη, Μύκονο και Κύπρο. Η σειρά προβάλλονταν καθημερινά, από Δευτέρα έως και Παρασκευή στις 18:50.

Ο τρίτος κύκλος της σειράς αρχικά θα αποτελούνταν από 100 επεισόδια, όμως λόγω της συνεχιζόμενης μεγάλης επιτυχίας τα επεισόδια έγιναν 195. 
Η σειρά επρόκειτο να συνεχιστεί και για τέταρτο κύκλο, αλλά αιφνιδίως το κανάλι απέρριψε αυτή την απόφαση. Μετά από αυτό, οι υπεύθυνοι της σειράς απευθύνθηκαν στο Mega Channel για την μετακίνηση της σειράς εκεί, αλλά τελικά η μετακίνηση δεν πραγματοποιήθηκε. Τα πέντε τελευταία επεισόδια της σειράς είδαν 4.250.000 τηλεθεατές.

## Επισκόπηση σειράς

## Διανομή

## Εξωτερικοί σύνδεσμοι

Κατηγορία:Ελληνικές τηλεοπτικές σειρές
Εθνική Ποδοσφαιρική Ομοσπονδία Επαρχίας Κερύνειας

Η **Εθνική Ποδοσφαιρική Ομοσπονδία Επαρχίας Κερύνειας** (ΕΠΟΕΚ) ήταν ποδοσφαιρική ομοσπονδία της επαρχίας Κερύνειας στην Κύπρο. Ιδρύθηκε το 1970 και διοργάνωνε πρωτάθλημα και κύπελλο. Ανέστειλε τη λειτουργία της το 1974 εξαιτίας της τουρκικής εισβολής στην Κύπρο και την κατάληψη της επαρχίας Κερύνειας από τα τουρκικά στρατεύματα.

## Ιστορία

### Ίδρυση
Στην επαρχία Κερύνειας πρίν από την ίδρυση της ΕΠΟΕΚ διοργανώνονταν τοπικά πρωταθλήματα ποδοσφαίρου με πρωτοβουλία των συλλόγων της επαρχίας, ενώ κάποια από τα σωματεία είχαν ενταχθεί σε ομοσπονδίες της επαρχίας Λευκωσίας. Η ΕΠΟΕΚ ιδρύθηκε το 1970 ύστερα απο πρωτοβουλία του εφόρου ποδοσφαίρου της ΑΕΚ Καραβά Γιάννη Κούβακα και τη συμπαράσταση παραγόντων σωματείων από άλλες κοινότητες όπως ο Τάκης Σκουρίδης από τον Λάρνακα της Λαπήθου, ο δάσκαλος Σοφοκλής Κοτζιαμάνης από τον Άγιο Γεώργιο Κερύνειας, ο Χρυσόστομος Αγαθοκλέους από την Λάπηθο και άλλοι. Πρώτος πρόεδρος της ΕΠΟΕΚ εξελέγη ο Γιάννης Κούβακας.

### Ιδρυτικά μέλη
Τα ιδρυτικά μέλη της ομοσπονδίας ήταν:

*ΑΕΚ Καραβά
*ΑΠΟΛ Λαπήθου
*ΑΣΑΕ Αγίου Επικτήτου
*Εθνικός Μύρτου
*ΕΝ Ασωμάτου
*ΘΟΙ Βασίλειας
*Ίκαρος Αγίου Γεωργίου
*Κέδρος Αγίας Μαρίνας Σκυλλούρας
*Μαυρομμάτης Λάρνακος Λαπηθου
*Παρθενών Αγίου Ερμολάου
*Ρήγας Διόριου

### Πρωταθλήτριες

Μέχρι και το 1974 η ΕΠΟΕΚ διοργάνωσε 4 πρωταθλήματα ποδοσφαίρου. Στον πίνακα που ακολουθεί παρουσιάζονται οι πρωταθλήτριες ομάδες κάθε περιόδου.

### Κυπελλούχοι

Παράλληλα με το πρωτάθλημα ποδοσφαίρου, η ΕΠΟΕΚ είχε και διοργάνωση κυπέλλου. Κυπελλούχος για τις περιόδους 1972-73 και 1973-74 ήταν ο Ίκαρος Αγίου Γεωργίου. Δεν έχουν βρεθεί στοιχεία για τις κυπελλούχες ομάδες των προηγούμενων περιόδων.

### Διάλυση

Η ΕΠΟΕΚ διέκοψε την λειτουργία της το 1974 εξαιτίας της τουρκικής εισβολής στην Κύπρο και την κατάληψη της επαρχίας Κερύνειας από τα τουρκικά στρατεύματα. Κάποια απο τα σωματεία της δραστηριοποιούνται στις ελεύθερες περιοχές της Κύπρου σαν προσφυγικά-πολιτιστικά σωματεία.

## Βιβλιογραφία
*

Κατηγορία:Τοπικές Ποδοσφαιρικές Ομοσπονδίες Κύπρου
Κατηγορία:Επαρχία Κερύνειας
Ελαία Αρκαδίας

Η **Ελαία** είναι οικισμός της Αρκαδίας στον Δήμο Γορτυνίας.

## Γενικά στοιχεία
Η Ελαία βρίσκεται κοντά στα σύνορα με την Ηλεία, ανάμεσα στους ποταμούς Ερύμανθο και Λάδωνα και τα χωριά Νεοχωρίου και Χώρας. Απέχει από την Τρίπολη 110 χλμ., από την Δημητσάνα (έδρα του δήμου) 53 χλμ. και είναι κτισμένη σε υψόμετρο 185 μέτρα. Οι μόνιμοι κάτοικοι στην απογραφή του 2011 ήταν 38 ενώ με αυτήν του 2021 είναι 21.

Οι κάτοικοι του χωριού ασχολούνται κυρίως με την γεωργία και την κτηνοτροφία. Το χωριό βρίσκεται σε μία πανέμορφη τοποθεσία παραποτάμια του ποταμού Ερύμανθου. Η ονομασία του οικισμού πρώτα ήταν Σαϊντάγγα. Ο οικισμός Σαϊνταγγα μετονομάζεται σε Ελαία το 1962.

## Πληθυσμός

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Συμφορητική καρδιακή ανεπάρκεια

Η **συμφορητική καρδιακή ανεπάρκεια** είναι μία από τις κατηγορίες της καρδιακής ανεπάρκειας. Η καρδιακή ανεπάρκεια μπορεί επίσης να εμφανιστεί σε καταστάσεις «υψηλής απόδοσης», όπου η ποσότητα του αντλούμενου αίματος είναι περισσότερο από συνηθισμένη και η καρδιά δεν μπορεί να συμβαδίσει. Αυτό μπορεί να συμβεί σε καταστάσεις υπερφόρτωσης (εγχύσεις αίματος ή ορού), νεφρικές παθήσεις, χρόνια σοβαρή αναιμία, ανεπάρκεια βιταμίνης Β1/θειαμίνης, υπερθυρεοειδισμού, κίρρωσης, ασθένειας Παζέτ, πολλαπλό μυέλωμα, αρτηριοφλεβικά συρίγγια ή αρτηριοφλεβικές δυσπλασίες.

Οι ιογενείς λοιμώξεις της καρδιάς μπορεί να οδηγήσουν σε φλεγμονή του μυϊκού στρώματος της καρδιάς και στη συνέχεια να συμβάλλουν στην ανάπτυξη καρδιακής ανεπάρκειας. Η καρδιακή βλάβη μπορεί να προδιαθέσει ένα άτομο στην ανάπτυξη καρδιακής ανεπάρκειας αργότερα στη ζωή και έχει πολλές αιτίες συμπεριλαμβανομένων των συστηματικών ιογενών λοιμώξεων (π.χ. HIV), χημειοθεραπευτικών παραγόντων όπως η δαουνορουβικίνη, η κυκλοφωσφαμίδη και η τραστουζουμάμπη, καθώς και η κατάχρηση ναρκωτικών όπως το αλκοόλ, η κοκαΐνη και η μεθαμφεταμίνη. Μια ασυνήθιστη αιτία είναι η έκθεση σε ορισμένες τοξίνες όπως ο μόλυβδος και το κοβάλτιο. Επιπροσθέτως, οι διηθητικές διαταραχές όπως η αμυλοείδωση και οι νόσοι του συνδετικού ιστού, όπως ο συστηματικός ερυθηματώδης λύκος, έχουν παρόμοιες συνέπειες. Η αποφρακτική άπνοια του ύπνου (ένα είδος διαταραχής του ύπνου που χαρακτηρίζεται από διακοπές της αναπνοής) θεωρείται ανεξάρτητη αιτία καρδιακής ανεπάρκειας.

## Δείτε επίσης

* Καρδιακή ανεπάρκεια

Κατηγορία:Καρδιά
Καληνύχτα

**Kαληνύχτα** είναι ο πλέον συνήθης ελληνικός χαιρετισμός που απευθύνεται κυρίως προτού κοιμηθεί κάποιος. Η λέξη Καληνύχτα αποτελεί σύμπτυξη των λέξεων καλή + νύχτα και μπορεί να αναφέρεται σε:

* Καληνύχτα και Καλή Τύχη, αμερικανική ταινία του 2005
* Καληνύχτα (ταινία μικρού μήκους), ελληνική ταινία μικρού μήκους του 2017
* Καληνύχτα Σελήνη, αμερικανικό παιδικό βιβλίο του 1947
Βλαντίμιρ Ρέσιν

Ο **Βλαντίμιρ Ιόσιφοβιτς Ρέσιν** (, γενν. 21 Φεβρουαρίου 1936 Μινσκ, Λευκορωσική ΣΣΔ, ΕΣΣΔ) είναι Ρώσος πολιτικός, ο οποίος ήταν ο προσωρινός δήμαρχος της Μόσχας, διορισμένος από τον Ρώσο πρόεδρο Ντμίτρι Μεντβέντεφ για να διαδεχθεί τον Γιούρι Λουζκόφ στις 28 Σεπτεμβρίου 2010. Ο Ρέσιν προηγουμένως υπηρέτησε ως ο πρώτος αναπληρωτής δήμαρχος επί Λουζκόφ.

Ο Ρέσιν γεννήθηκε στις 21 Φεβρουαρίου του 1936 στο Μινσκ. Η οικογένειά του ήταν εβραϊκής καταγωγής. Αποφοίτησε από το Ινστιτούτο Ορυχείων της Μόσχας το 1958 και εργάστηκε στις κατασκευές και τα ορυχεία. Το 1988 άρχισε να εργάζεται στη διοίκηση της πόλης της Μόσχας. Ήταν ο επικεφαλής της αρχιτεκτονικής και των κατασκευών καθώς και προσωρινός δήμαρχος, μετά την απόλυση του Γιούρι Λουζκόφ τον Σεπτέμβριο του 2010.

## Παραπομπές


## Εξωτερικοί σύνδεσμοι
* 
* Επίσημη βιογραφία

Κατηγορία:Ρώσοι οικονομολόγοι
Ελέω Θεού

Η **Ελέω θεού** (Dei Gratia) είναι έκφραση που φανερώνει δύναμη και στήριξη του θεού ως προς κάποια ανθρώπινη ενέργεια. Η φράση είναι ένα εισαγωγικό κομμάτι του πλήρους ύφους ενός μονάρχη που ιστορικά θεωρείται ότι κυβερνάει από ελέω θεού δικαίωμα, όχι ένα τίτλο από μόνο του. Στο Ηνωμένο Βασίλειο, για παράδειγμα, η φράση προστέθηκε στο βασιλικό τίτλο το 1521 και συνεχίζει να χρησιμοποιείται μέχρι σήμερα. Σύμφωνα με την Βασιλική Διακήρυξη της 29ης Μαΐου 1953, η οποία είναι η τελευταία τέτοια αλλαγή του βασιλικού τίτλου, ο πλήρης τίτλος της Ελισάβετ Β΄ είναι ο παρακάτω:Σε άλλες κτήσεις της Κοινοπολιτείας, χρησιμοποιούνται παραλλαγές του τίτλου, προσδιορίζοντας τη συγκεκριμένη κτήση και μεταβάλλοντας κάποια από τα άλλα στοιχεία του τίτλου.

Γνωστή είναι μάλιστα η έκφραση «ελέω θεού βασιλεύς» κατά την οποία ένας ηγείται επί ενός κράτους και λαμβάνει δύναμη από τον θεό. Ο τίτλος χρησιμοποιήθηκε και στη Βυζαντινή Αυτοκρατορία.

## Παραπομπές


Κατηγορία:Φεουδαρχία
Κατηγορία:Αρχηγοί κράτους
Κατηγορία:Μοναρχία
Κατηγορία:Θρησκεία και πολιτική
Μηχανές ακραίας μάθησης

Οι **Μηχανές ακραίας μάθησης** (συντομογρ. **ΜΑΜ**· ) είναι εμπροσθοτροφοδοτούμενα νευρωνικά δίκτυα που χρησιμοποιούνται για ταξινόμηση, παλινδρόμηση, κατηγοριοποίηση, σποραδική προσέγγιση, συμπίεση και μάθηση χαρακτηριστικών με ένα απλό ή πολλαπλά στρώματα κρυφών κόμβων, όπου οι παράμετροι των κρυφών κόμβων (όχι απλώς τα βάρη που συνδέουν τις εισόδους σε κρυφούς κόμβους) δεν χρειάζεται να ρυθμιστούν. Αυτοί οι κόμβοι μπορούν να εκχωρηθούν τυχαία και να μην ενημερωθούν ποτέ (δηλ. είναι τυχαίες προβολές αλλά με μη γραμμικούς μετασχηματισμούς) ή μπορούν να κληρονομηθούν από τους προγόνους τους χωρίς να αλλάξουν. Στις περισσότερες περιπτώσεις τα βάρη εξόδου των κρυφών κόμβων μαθαίνονται σε ένα απλό βήμα, το οποίο ουσιαστικά γίνεται στη μάθηση ενός γραμμικού μοντέλου. Το όνομα "ακραίες μηχανές μάθησης" δώθηκε σε αυτά τα μοντέλα από τον κύριο εφευρέτη τους Guang-Bin Huang.

Σύμφωνα με τους δημιουργούς τους, αυτά τα μοντέλα είναι ικανά να παράγουν καλές επιδόσεις γενίκευσης και μαθαίνουν χιλιάδες φορές γρηγορότερα από δίκτυα που εκπαιδεύονται με την χρήση του αλγορίθμου οπισθοδιάδοσης. Στην βιβλιογραφία, επίσης φαίνεται ότι τέτοιου είδους μοντέλα μπορούν να ξεπεράσουν τις επιδόσεις των Μηχανών Υποστήριξης Διανυσμάτων (ΜΥΔ) και ότι οι ΜΥΔ παρέχουν μη βέλτιστες λύσεις σε εφαρμογές ταξινόμησης και παλινδρόμησης.

Κατηγορία:Υπολογιστική νευροεπιστήμη
Κατηγορία:Υπολογιστική στατιστική
Κατηγορία:Κυβερνητική
Κατηγορία:Μηχανική μάθηση
Ρωσικό προεδρικό δημοψήφισμα (1991)

μικρογραφία|Αποτελέσματα ανά ομοσπονδιακό υποκείμενο
Ένα **δημοψήφισμα σχετικά για τη δημιουργία του αξιώματος του [[Πρόεδρος της Ρωσίας|Προέδρου της Ρωσίας]]** πραγματοποιήθηκε στη Ρωσία στις 17 Μαρτίου του 1991. Το δημοψήφισμα διεξήχθη παράλληλα με το δημοψήφισμα για τη διατήρηση της ΕΣΣΔ. Πριν από το δημοψήφισμα, ο Ρώσος αρχηγός κράτους ήταν ο Πρόεδρος του Ανωτάτου Σοβιέτ της Ρωσικής ΣΟΣΔ, ο οποίος εκλεγόταν από το Συνέδριο των Αντιπροσώπων του Λαού της Ρωσικής ΣΟΣΔ. Με το 71.4% των ψηφοφόρων να ψηφίζει υπέρ της πρότασης, εισήχθη η θέση του Προέδρου της Ρωσικής ΣΟΣΔ και δύο μήνες αργότερα ο Μπόρις Γιέλτσιν εξελέγη ως πρώτος πρόεδρος.

## Ερώτημα
Το ερώτημα ήταν το "Θεωρείτε αναγκαία την εκλογή του Προέδρου της Ρωσικής ΣΟΣΔ με λαϊκή ψήφο;

## Αποτελέσματα

## Φωτοθήκη

## Παραπομπές


## Πηγές
*  

Κατηγορία:Δημοψηφίσματα στη Σοβιετική Ένωση
Κατηγορία:Δημοψηφίσματα το 1991
1991
Πρωτάθλημα πετοσφαίρισης γυναικών PreLeague 2018-2019

Το **πρωτάθλημα [[πετοσφαίριση]]ς της [[Πρε Λιγκ Πετοσφαίρισης Ελλάδας Γυναικών|Πρε Λιγκ Ελλάδας Γυναικών]] της περιόδου 2018−19** είναι το πρωτάθλημα του δευτέρου επιπέδου της ελληνικής γυναικείας πετοσφαίρισης. Διεξήχθη με την ονομασία αυτή για πρώτη φορά κατά την περίοδο 2017-18 όταν και αντικατέστησε το πρωτάθλημα της Α2 κατηγορίας γυναικών.
Στο πρωτάθλημα συμμετέχουν 12 ομάδες και διεξάγεται με σύστημα δύο γύρων (αγώνες εντός-εκτός έδρας) με βαθμολογία.

## Ομάδες - Γεωγραφική διασπορά
Από τις δώδεκα ομάδες που συμμετέχουν, η μία υποβιβάστηκε από την Α1 Εθνική Κατηγορία 2017-18, η μία προβιβάστηκε από την Α2 (Π.Α.Ο.Κ.), η μία δήλωσε εκ νέου συμμετοχή στα πρωταθλήματα έπειτα από την προπέρσινη συμμετοχή της και υποβιβασμό από την Α1 (Παναθηναϊκός) και οι υπόλοιπες εννέα συμμετείχαν από την περσινή περίοδο:
* Ομάδες που προέρχονται από την Α1: ΓΣ Κηφισιάς Ηρακλής
* Ομάδες που προέρχονται από την Α2: Π.Α.Ο.Κ.
* Ομάδες που δήλωσαν εκ νέου συμμετοχή: Παναθηναϊκός
* Ομάδες που συμμετείχαν την προηγούμενη σεζόν: Α.Ο. Αιγάλεω, Απόλλων Πατρών, Φ.Ο. Βριλησσίων, Ζηρίνειος Κηφισιάς, Ηλυσιακός Αθηνών, Α.Ο. Λαμίας 2013, Μεσσαράς Μοιρών, Πανιώνιος Νέας Σμύρνης, Γ.Σ. Πετρούπολης, Χ.Α.Ν.Θ.

## Βαθμολογία

### Σημαντικοί αγώνες
Οι αγώνες ανάμεσα στα τρία ιστορικά σωματεία του ΠΑΟΚ, του Παναθηναϊκού και της ΑΕΚ ήταν αυτοί που σε μεγάλο βαθμό έκριναν τον τίτλο της πρωταθλήτριας και την απευθείας άνοδο στη Volleyleague, καθώς και οι τρεις ομάδες πέτυχαν το απόλυτο των νικών απέναντι στα υπόλοιπα σωματεία της κατηγορίας, με μερικές μόνο απώλειες βαθμών (2 βαθμούς απώλεσε η ΑΕΚ στις νίκες της με 3-2 εις βάρος της Αρτέμιδος και του Πανιωνίου, 1 ο ΠΑΟΚ στον αγώνα με τη ΧΑΝΘ, ενώ ο Παναθηναϊκός δεν είχε απώλεια βαθμού). Στην τελική κατάταξη ο ΠΑΟΚ ευνοήθηκε στην ισοβαθμία με Παναθηναϊκό καθώς τον κέρδισε και στους δύο αγώνες τους, και πέτυχε την άνοδο του στην ανώτατη κατηγορία για πρώτη φορά στην ιστορία του.

## Πλέι οφ και πλέι άουτ
Όλες οι σειρές κρίθηκαν στις δύο νίκες. Η νικήτρια των πλέι οφ κέρδισε το δικαίωμα συμμετοχής στη Volleyleague της επόμενης περιόδου. Στα πλέι άουτ οι ηττημένες των ημιτελικών έπαιξαν στη συνέχεια στον τελικό για την παραμονή στην Πρε Λιγκ.

### Πλέι οφ

### Πλέι άουτ

## Πηγές
* βαθμολογία, ιστότοπος ΕΟΠΕ
* πρόγραμμα-αποτελέσματα, ιστότοπος ΕΟΠΕ
* play off, ιστότοπος ΕΟΠΕ
* play out, ιστότοπος ΕΟΠΕ



2018 2019
PreLeague Γυναικων
PreLeague Γυναικων
Εναλλακτικά Ανταλλακτικά Δίκτυα

Τα **Εναλλακτικά Ανταλλακτικά Δίκτυα** (ΕΑΔ) είναι εγχειρήματα αστικών κοινών τα οποία καταφέρνουν να διεκπεραιώνουν συναλλαγές μεταξύ των μελών μιας κοινότητας με την χρήση διαφορετικών από το επίσημο νόμισμα μέσων συναλλαγής. Αυτά τα μέσα συναλλαγής συμφωνούν να τα χρησιμοποιούν μεταξύ τους τα μέλη της κοινότητας. Τα μέσα συναλλαγής μπορεί να είναι πολλών μορφών όπως ένα κουπόνι, μία καταχώρηση σε ένα βιβλίο ή σε μια βάση δεδομένων ενός υπολογιστή.

Οι βασικοί στόχοι και ο ρόλος των επιμέρους ΕΑΔ διαφέρουν σημαντικά. Μπορούν να αφορούν την αντιμετώπιση του κοινωνικού αποκλεισμού και της ανεργίας ή να εστιάζουν στη βελτίωση της τοπικής ανθεκτικότητας, του κοινωνικού κεφαλαίου και της συμμετοχής των πολιτών, να στοχεύουν στην υποστήριξη της βιώσιμης κατανάλωσης, να αποτελούν μέσα πολιτικής πάλης ή τέλος να συγκροτούν νησίδες καινοτομίας.

**Τυπολογία ΕΑΔ**
* Πιστωτικές μονάδες υπηρεσιών (service credits)
* Αμοιβαία ανταλλαγή (mutual exchange) *δείτε :[[Τοπικό Σύστημα Εμπορικών Ανταλλαγών]]*
* Τοπικά νομίσματα (local currencies)
* Αγορές αντιπραγματισμού (barter markets)

Μία περίπτωση πιστωτικών μονάδων υπηρεσιών είναι οι Τράπεζες Χρόνου, που ως κύριο στόχος του  έχουν μια από τα κάτω αντιμετώπιση της οικονομικής και κοινωνικής κρίσης. Η ισότητα στηρίζεται στην αντίληψη ότι οι συμμετέχοντες ανταλλάσσουν μεταξύ τους χρόνο.

## Παραπομπές


Κατηγορία:Αστικά κοινά
Μέσα Πηγάδι Αιτωλοακαρνανίας

Το **Μέσα Πηγάδι** είναι πεδινό χωριό της Στερεάς Ελλάδας στην Αιτωλοακαρνανία, το οποίο βρίσκεται στα νότιά της, ανάμεσα στο Αιτωλικό και την Ιόνια Οδό. Απέχει μόλις 1 χιλιόμετρο Δ.-ΝΔ. από το Αιτωλικό και περίπου 10 χιλιόμετρα ΒΑ. από το Μεσολόγγι. Ως οικισμός περιλαμβάνεται στις ελληνικές απογραφές από το 1928 ως μέρος της τότε κοινότητας Αιτωλικού. Σύμφωνα με το πρόγραμμα ''Καλλικράτης'' ανήκει στη δημοτική κοινότητα Αιτωλικού που ανήκει στη δημοτική ενότητα Αιτωλικού του Ιεράς Πόλης Μεσολογγίου και σύμφωνα με την απογραφή 2011 έχει πληθυσμό 16  κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αιτωλικού
Κατηγορία:Δήμος Ιεράς Πόλεως Μεσολογγίου
Μετόχι Αγίου Θωμά Αιτωλοακαρνανίας

Το **Μετόχι** Αγίου Θωμά είναι πεδινό χωριό του νομού Αιτωλοακαρνανίας, το οποίο βρίσκεται στα νότια του νομού, δίπλα στην  Ιόνια Οδό. Απέχει 6 χλμ. βορειοανατολικά του Μεσολογγίου και μόλις 1 χλμ. βορειοδυτικά του Αγίου Θωμά. Ως οικισμός περιλαμβάνεται στις ελληνικές απογραφές από το 1981 ως μέρος της τότε κοινότητας Αγίου Θωμά. Σύμφωνα με το πρόγραμμα ''Καλλικράτης'', μαζί με τον Άγιο Θωμά, την Αγραφορράχη και τα Πασπαλιαρέικα αποτελούν την τοπική κοινότητα Αγίου Θωμά που ανήκει στη δημοτική ενότητα Αγίου Θωμά του δήμου Ιεράς Πόλης Μεσολογγίου και σύμφωνα με την απογραφή 2011 έχει πληθυσμό 14 κατοίκους.

## Ιστορία
Στα βορειοδυτικά του χωριού βρίσκεται η αρχαία αιτωλική πόλη της Αλίκυρνας που χρονολογείται στον 4ο π.Χ. αιώνα. για την οποία γίνεται απλή αναφορά στο όνομά της στις αρχαίες πηγές. Ο Στράβωνας την αναφέρει ως κώμη και την τοποθετεί μετά την Πλευρώνα ενώ αναφέρει ότι απείχε 30 στάδια απόσταση από την αρχαία Καλυδώνα αναφέροντας επίσης ότι επρόκειτο για παραλιακή πόλη. Ο Πλίνιος απεναντίας αναφέρει ότι βρισκόταν στην ενδοχώρα. Με βάση τις πηγές αυτές οι περισσότεροι μελετητές θεωρούν ότι η αρχαία Αλίκυρνα βρίσκεται στο λόφο "Χίλια Σπίτια" κοντά στον οικισμό του Αγίου Θωμά, όπου σώζονται ερείπια μικρού οχυρωματικού περιβόλου. Η αρχαιολογική σκαπάνη έφερε στο φως την αρχαία Αλίκυρνα κατά τη διάρκεια κατασκευής της Ιονίας Οδού.

## Δείτε επίσης
* Ιερά και νεκροπόλεις στην περιοχή της αρχαίας Αλίκυρνας
* Το Μετόχι Αναλήψεως Αιτωλοακαρνανίας

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ιεράς Πόλεως Μεσολογγίου
Άπεντσελ

Το ** Άπεντσελ ** (γερμ. *Appenzell*) είναι κωμόπολη στην Ελβετία, πρωτεύουσα του καντονιού Άπεντσελ Ίνερροντεν. Βρίσκεται στις επαρχείες Άπελντσελ, Ργιούτε και Σβέντε. Έχει πληθυσμό 5.600 κατοίκους (απογραφή του 2006). Το 2025 έιχε 6.393 κατοίκους. Η πόλη βρίσκεται 780 μέτρα πάνω από την επιφάνεια της θάλασσας. Το 'Απεντσελ ήταν και είναι το κέντρο όλων των πολιτικών οργανώσεων, ενώσεων και συλλόγων του καντονιού. Με ιδιωτική πρωτοβουλία χτίστηκε ένα νοσοκομείο το 1874-1878, το οποίο αναλήφθηκε από το καντόνι το 1897 και από το 1982 λειτουργεί και ως γηροκομείο.  

Η επίσημη γλώσσα της πόλης είναι γερμανικά, αλλά οι περισσότεροι κάτοικοι μιλούν αλαμαννική γλώσσα – μία διάλεκτο των γερμανικών.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ελβετίας
Μίρτσεα της Ρουμανίας

Ο **Πρίγκιπας Μίρτσεα της Ρουμανίας** (3 Ιανουαρίου του 1913 - 2 Νοεμβρίου του 1916) ήταν ο τρίτος γιος και τελευταίο παιδί του βασιλιά Φερδινάνδου της Ρουμανίας και της συζύγου του Μαρίας του Εδιμβούργου, κόρης του Αλφρέδου των Βέττιν δούκα της Σαξονίας-Κοβούργου-Γόθας. Ήταν δισεγγονός της Βασίλισσας Βικτωρίας μέσω της μητέρας του. Απεβίωσε σε ηλικία τριών ετών το 1916.

## Γέννηση και παιδική ηλικία
Ο Πρίγκιπας Μίρτσεα γεννήθηκε στο Βουκουρέστι στις 3 Ιανουαρίου [22 Δεκεμβρίου 1912 Π.Η.] το 1913 ως ο τρίτος γιος και τελευταίο παιδί του πρίγκιπα Φερδινάνδου της Ρουμανίας και της συζύγου του, Πριγκίπισσας Μαρίας του Εδιμβούργου. Βαφτίστηκε στις 2 Φεβρουαρίου στο Βασιλικό Παλάτι (σήμερα το Εθνικό Μουσείο Τέχνης). Η μητέρα του απουσίαζε εξαιτίας ενός πιθανού επεισοδίου φλεβίτιδας. Ο Πρίγκιπας Μίρτσεα πήρε το όνομά του από τον Μίρτσεα Α΄ της Βλαχίας, έναν μεσαιωνικό Ρουμάνο πρίγκιπα της Βλαχίας, που οργάνωσε σθεναρή αντίσταση απέναντι στους Τούρκους τον 14ο αιώνα και του οποίου τα στρατεύματα πολέμησαν στο πλευρό των Σέρβων στο Κόσοβο. Το όνομα "Μίρτσεα" είναι αποκλειστικά ρουμανικό και βγαίνει από τη σλαβική λέξη "mir", που σημαίνει "ειρήνη" ή "κόσμος".

Κατά τη διάρκεια της σύντομης ζωής του λέγεται ότι τα πήγαινε πολύ καλά με την αδελφή του, πριγκίπισσα Ιλεάνα της Ρουμανίας.

## Το τέλος
Ο Πρίγκιπας Μίρτσεα απεβίωσε στο Buftea στις 2 Νοεμβρίου του 1916 από τυφοειδή πυρετό, σε μια εποχή πολέμου όπου τα εχθρικά στρατεύματα πλησίαζαν το Βουκουρέστι και πολλές μάχες έλαβαν χώρα κοντά στην πόλη. Η βασιλική οικογένεια έπρεπε να κάνει την ταφή γρήγορα στο Μέγαρο Κοτροτσένι πριν πάει στο καταφύγιο στο Ιάσιο, την παλιά πρωτεύουσα της Μολδαβίας, στη βορειοανατολική Ρουμανία. Το πιστοποιητικό θανάτου του κάηκε εν μέρει. Η αρχική επιτύμβια στήλη του έγραφε:

Το 1920 ο μεγαλύτερος αδελφός του Μίρτσεα, ο μελλοντικός Κάρολος Β΄ της Ρουμανίας ονόμασε το παιδί του με την Ζίζι Λαμπρίνο, Μίρτσεα Γκριγκόρι στη μνήμη του Πρίγκιπα Μίρτσεα, ο οποίος είχε αποβιώσει μόλις τέσσερα χρόνια νωρίτερα. Το 1941 ο Μίρτσεα ενταφιάστηκε ξανά μετά από αίτημα της πριγκίπισσας Ιλεάνα, από το Κοτροτσένι στο μικρό εκκλησάκι του κάστρου Bran κοντά στον τόπο ταφής της καρδιάς της μητέρας τους, Μαρίας.

## Παραπομπές


Κατηγορία:Πρίγκιπες
Κεφαλόβρυσος Αιτωλοακαρνανίας

Ο **Κεφαλόβρυσος** είναι παραθαλάσσιο χωριό του νομού Αιτωλοακαρνανίας στη λιμνοθάλασσα του Αιτωλικού με υψόμετρο 30 μέτρα. Βρίσκεται δίπλα στην Ιόνια Οδό και απέχει 14 χλμ. Β.-ΒΔ. του Αιτωλικού και 22 χλμ. ΒΔ. του Μεσολογγίου. Ως οικισμός περιλαμβάνεται στις ελληνικές απογραφές από το 1971 ως μέρος της τότε κοινότητας Σταμνάς. Σύμφωνα με το πρόγραμμα ''Καλλικράτης'', μαζί με τη Σταμνά και το Σταθμό Σταμνάς αποτελούν την τοπική κοινότητα Σταμνάς που ανήκει στη δημοτική ενότητα Αιτωλικού του Ιεράς Πόλης Μεσολογγίου και σύμφωνα με την απογραφή 2011 έχει πληθυσμό 225 κατοίκους.

## Δείτε επίσης
Κεφαλόβρυσο Αιτωλοακαρνανίας

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αιτωλικού
Κατηγορία:Δήμος Ιεράς Πόλεως Μεσολογγίου
Κεφαλόβρυσο Αιτωλοακαρνανίας

Το **Κεφαλόβρυσο,** επίσημα **Κεφαλόβρυσον,** είναι χωριό του νομού Αιτωλοακαρνανίας σε υψόμετρο 15 μέτρα, το οποίο βρίσκεται δυτικά της λιμνοθάλασσας του Αιτωλικού. Το χωριό είναι κτισμένο δίπλα στην Ιόνια Οδό και μέσα από αυτό διέρχεται η εθνική οδός Αντιρρίου - Αγρινίου. Απέχει μόλις 3 χλμ. ΒΔ. του Αιτωλικού και 13,5 χλμ. ΒΔ. του Μεσολογγίου. Ως οικισμός περιλαμβάνεται στις ελληνικές απογραφές από το 1928 ως μέρος της τότε κοινότητας Αιτωλικού. Σύμφωνα με το πρόγραμμα ''Καλλικράτης'' ανήκει στην δημοτική κοινότητα Αιτωλικού που υπάγεται στη δημοτική ενότητα Αιτωλικού του Ιεράς Πόλης Μεσολογγίου και σύμφωνα με την απογραφή 2011 έχει πληθυσμό 405 κατοίκους.

## Δείτε επίσης
Κεφαλόβρυσος Αιτωλοακαρνανίας

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αιτωλικού
Κατηγορία:Δήμος Ιεράς Πόλεως Μεσολογγίου
Διάλεκτος Στιπ-Κοτσάνι

δεξιά|μικρογραφία|300x300εσ|Η διάλεκτος Στιπ-Κοτσάνι στο χάρτη των σλαβομακεδονικών διαλέκτων
Η **Στιπ-Κοτσάνι** (, *Štipsko - Kočanski dijalekt*) είναι διάλεκτος της σλαβομακεδονικής γλώσσας. Είναι μέλος της ανατολικής ομάδας των σλαβομακεδονικών διαλέκτων. Αυτή η διάλεκτος ομιλείται στο κεντροανατολικό τμήμα της Βόρειας Μακεδονίας, αντίστοιχα στις πόλεις Στιπ, Προμπίστιπ, Κότσανη, Βίνιτσα, Ράντοβιτς και στις γύρω περιοχές. Το κύριο χαρακτηριστικό είναι η συνέχιση του φωνήεντος.

## Χαρακτηριστικά
* Συνέχιση του φωνήεντος (*каде ќе одиш* > *дека ќе одеш*)
* Απόρριψη του φωνήεντος (*полна* > пуна-п'на)
* Χρήση της πρόθεσης *у* (*во град* > *у градо*)
* Η χρήση της λέξης "μιλώ"

## Λεξιλόγιο

## Προσωπικές Αντωνυμίες
### Ενικός

* *Ја* (Εγώ)
* *Ти* (Εσύ)
* *Он* (Αυτός)
* *Она* (Αυτή)
* *Оноа* (Αυτός)

### Πληθυντικός

* *Ниа* (Εμείς)
* *Виа* (Εσείς)
* *Они (Тиа)* (Αυτοί)

Κατηγορία:Σλαβομακεδονική γλώσσα
Κατηγορία:Δήμος Κότσανης
Κατηγορία:Δήμος Πρόμπιστιπ
Κατηγορία:Δήμος Στιπ
Κατηγορία:Δήμος Βίνιτσα
Κατηγορία:Δήμος Ράντοβις
Μπλε έδαφος

Στην αναγνώριση της εξόρυξης διαμαντιών, το **μπλε έδαφος** (Αγγλικά: ***blue ground***) αναφέρεται ως ένα στρώμα μη οξειδωμένου κιμπερλίτη. Οι κιμπερλίτες είναι μια από τις κατηγορίες πυριγενών πετρωμάτων που συνήθως συνδέονται με την εξόρυξη των διαμαντιών.

Πριν από την εμφάνιση των σύγχρονων γεωφυσικών ανιχνευτών, ο ιδανικός τρόπος για να βρεθεί ένας αγωγός κιμπλερλίτη ήταν να ψάξει για "κίτρινο έδαφος", ένα στρώμα οξειδωμένου κιμπερλίτη, το οποίο είναι βαθύ κίτρινο.

Το "μπλε έδαφος" εκλήφθηκε με περιφρόνηση κατά τη διάρκεια του πυρετού των διαμαντιών της Νότιας Αφρικής και ο *Barney Barnato*, ένας από τους κεντρικούς χαρακτήρες στην αρχή του πυρετού των διαμαντιών, δημιούργησε την περιουσία του αγοράζοντας σκαμμένα χώματα, όπου το "μπλε έδαφος" ήταν αυτό που είχε απομείνει.

## Δείτε επίσης
*Αδαμαντωρυχείο Ουίλιαμσον

## Σημειώσεις


## Εξωτερικοί σύνδεσμοι
* https://maps.google.com/maps?sll=37.0625,-95.677068&sspn=37.462243,57.568359&ll=-29.772591,25.442129&spn=0.040157,0.056219&z=14 Αεροφωτογραφία του *Jagersfontein*, Νότια Αφρική όπου φαίνεται ο μπλε κιμπερλίτης από την οπή κιμπερλίτη (ορυχείου).
* https://www.google.com/maps/@62.5273337,113.9969639,1565m/data=!3m1!1e3 Κοντινό από αέρος πλάνο του ανοικτού λάκκου *Mir Mine* πλησίον του *Mirny* στη Δημοκρατία των Σαχά, Σιβηρία και που φαίνεται μια κιτρινωπή στρώση στην κορυφή και ένα γαλαζωπό έδαφος παρακάτω.

Κατηγορία:Πετρώματα
Μάχη στο Μαρχαμλί

Η **Μάχη στο Μαρχαμλί** (βουλγ. Битка при Мерхамли), μέρος των μαχών μεταξύ του Βασιλείου της Βουλγαρίας και της Οθωμανικής Αυτοκρατορίας κατά τον Α΄ Βαλκανικό πόλεμο, διεξήχθη στις 27 Νοεμβρίου του 1912, κοντά στο χωριό Μαρχαμλί (σημ. χωριό Πέπλος Έβρου).
Οι Βούλγαροι όχι μόνο νίκησαν τον οθωμανικό στρατό αλλά αιχμαλώτισαν και το μεγαλύτερο μέρος του. Οι Οθωμανοί Τούρκοι έχασαν τη Δυτική Θράκη οριστικά.

## Η μάχη
Μετά τη μάχη στο Κάρτζαλι και την υποχώρηση των Οθωμανικών στρατευμάτων προς τον νότο, τα τμήματα που διοικούσε ο Γιαβέρ Πασά, διατάχτηκαν να κρατήσουν τους Βούλγαρους μακριά από τη σιδηροδρομική γραμμή Κωνσταντινούπολης - Θεσσαλονίκης, ώστε να ανεφοδιάζονται απρόσκοπτα τα στρατεύματα που πολεμούσαν στη Μακεδονία.

Το «στρατιωτικό απόσπασμα του Χάσκοβο» που διοικούσε ο βούλγαρος στρατηγός Γκένοβ, χωρίστηκε σε τρία τμήματα: το πρώτο προχώρησε μετά το Κάρτζαλι και κατέλαβε την πόλη Σμόλιαν στις 26 Οκτωβρίου, ενώ συνέχισε νότια και κατέλαβε την Αλεξανδρούπολη (τότε Δεδέ-αγάτς) στις 8 Νοεμβρίου. Το δεύτερο τμήμα προχώρησε προς τη Δράμα, την οποία και κατέλαβε στις 5 Νοεμβρίου ενώ το τρίτο τμήμα κινούμενο δυτικά έφτασε στην πόλη που σήμερα ονομάζεται Γκότσε Ντέλτσεφ (Άνω Νευροκόπι).
Μετά την οπισθοχώρηση από το Κάρτζαλι στις 21 Οκτωβρίου, το «στρατιωτικό απόσπασμα του Κάρτζαλι» που διοικούσε ο Μεχτέτ Γιαβέρ Πασά στρατοπέδευσε 25 χιλιόμετρα νοτιότερα, και στις 14 Νοεμβρίου επιχείρησε ανακατάληψη των χαμένων περιοχών. Ωστόσο, η άφιξη νέων βουλγαρικών στρατευμάτων τους εμπόδισε να επιτύχουν τον στόχο τους και έτσι σταθεροποιήθηκαν στην αμυντική γραμμή του ποταμού Άρδα.
Στις 17 Νοεμβρίου τα δυο τμήματα του βουλγάρικου στρατού ενώθηκαν και επιτέθηκαν στα οθωμανικά στρατεύματα που αν και έχοντας χάσει πλέον τον έλεγχο της σιδηροδρομικής γραμμής, κρατούνταν σταθερά στην περιοχή. Στις 26 Νοεμβρίου, θέλοντας ο Γιαβέρ Πασά να απελευθερώσει τον στρατό του ξεκίνησε τη διάβαση του ποταμού Άρδα με σκοπό να ενωθεί με τα οθωμανικά στρατεύματα της Καλλίπολης. Οι Βούλγαροι επιτέθηκαν συνδυασμένα και πάλι, και ύστερα από δίωρη μάχη, ο Γιαβέρ Πασά σήκωσε λευκή σημαία. Στις 27 Νοεμβρίου μετά το ανάλογο σύμφωνο που υπέγραψε παραδόθηκε ο ίδιος, οι 252 αξιωματικοί του και οι 8.870 στρατιώτες του. 

### Αποτελέσματα της μάχης
Με αυτήν την ήττα, οι Οθωμανοί έχασαν για πάντα τη Δυτική Θράκη, ενώ οι Βούλγαροι κατάφεραν να απομονώσουν τα οθωμανικά στρατεύματα που μάχονταν στο μέτωπο της Μακεδονίας και να επισπεύσουν την ήττα τους.

## Παραπομπές


Μ
Μ
Κατηγορία:1912 στη στρατιωτική ιστορία
Μ
Ταλογκάν

Το **Ταλογκάν** είναι πόλη στο βορειοανατολικό Αφγανιστάν, και πρωτεύουσα της περιφέρειας Ταχάρ.

Η αρχαία πόλη περιγράφηκε σε κείμενο του 13ου αιώνα από τον Μάρκο Πόλο.

Ο πληθυσμός της πόλης ανέρχεται στους 77.000 κατοίκους σύμφωνα με τα πιο πρόσφατα στοιχεία. Αποτέλεσε την τελευταία πόλη που έπεσε στα χέρια των Ταλιμπάν το 2001.

Η πόλη διαθέτει αεροδρόμιο το οποίο βρίσκεται 5 χιλιόμετρα βόρεια της.

## Παραπομπές


Κατηγορία:Πόλεις του Αφγανιστάν
Εκκλησία της Αναλήψεως (Γιαμπούκοβατς)

Η **Εκκλησία της Αναλήψεως του Γιαμπούκοβατς** (σερβικά κυριλλικά: , σερβικά λατινικά: ) είναι σερβική ορθόδοξη εκκλησία στο Γιαμπούκοβατς, εντός του Δήμου του Νέγκοτιν και εντός του Διαμερίσματος του Μπορ, στη Σερβία. Είναι καταγεγραμμένη εντός του καταλόγου των προστατευόμενων πολιτισμικών μνημείων της Δημοκρατίας της Σερβίας (n° SK 300).

## Περιγραφή

## Δείτε επίσης
* Πολιτισμικά μνημεία του Διαμερίσματος του Μπορ

## Παραπομπές


Αναληψεως
Γιαμπουκοβατς
Κατηγορία:Προστατευόμενα πολιτισμικά μνημεία στη Σερβία
Γιαμπουκοβατς
Χαράλαμπος Ανδρεόπουλος

Ο **Χαράλαμπος Ανδρεόπουλος** (23 Ιανουαρίου 2001, Αθήνα), είναι διεθνής Έλληνας πετοσφαιριστής, ο οποίος κατά την περίοδο 2024-25 αγωνίζεται με τη φανέλα της ιταλική Δέλτα Πόρτο Βίρο, στο Πρωτάθλημα «Σέριε Α'2» της Ιταλίας στη θέση του ακραίου.

## Καριέρα
Ο Χαράλαμπος Ανδρεόπουλος ξεκίνησε την πετοσφαίριση από τις ακαδημίες του Παναθηναϊκού, και σε ηλικία 15 μόλις ετών συμπεριλήφθηκε στο δυναμικό του Παναθηναϊκού για το Πρωτάθλημα περιοόδου 2016-17. και έκανε την παρθενική του εμφάνιση κατά την 1η κιόλας αγωνιστική στον αγώνα με την Κύζικο Νέας Περάμου, καθιστάμενος έτσι ο νεαρότερος παίκτης στην ιστορία των πράσινων που συμμετείχε στο πρωτάθλημα, αποσπώντας τη σχετική διάκριση από έναν άλλο μεγάλο αθλητή της αθηναϊκής ομάδας, τον Σωτήρη Πανταλέοντα, που είχε αγωνιστεί σε ηλικία 16 ετών το 1996. Την επόμενη περίοδο εκλέχτηκε ως ο Πολυτιμότερος παίκτης κατά την 3η αγωνιστική ημέρα του Πρωταθλήματος 2017-18, και έγινε ο νεαρότερος παίκτης στην ιστορία του αθλήματος που έλαβε τη συγκεκριμένη διάκριση. Στο τέλος της ίδιας περιόδου αναδείχθηκε για πρώτη φορά ως ο κορυφαίος αθλητής κάτω των 20 ετών, και δικαίως θεωρήθηκε ως το μεγαλύτερο ίσως ταλέντο της εποχής του για την ελληνική πετοσφαίριση. Την ίδια διάκριση του κορυφαίου αθλητή Κ-20 απέσπασε επίσης για την περίοδο 2019-20.

Στον Παναθηναϊκό αγωνίστηκε μέχρι το 2022, κατακτώντας δύο Πρωταθλήματα Ελλάδας και δύο Λιγκ Καπ Ελλάδας, και στη συνέχεια αναχώρησε για την Ιταλία, αγωνιζόμενος την περίοδο 2022-23 με την Πρίσμα Ταράντο στη «Σούπερλέγκα» της γειτονικής χώρας.
Την περίοδο 2023-24 μετακόμισε στην Κούνεο Βόλεϊ, ομάδα της «Σέριε Α'2», με την οποία πραγματοποίησε εξαιρετικές εμφανίσεις. και με την οποία κατέλαβε τη 2η θέση της Κανονικής Περιόδου αλλά κατά τα Πλέι-οφ δεν κέρδισε την άνοδο στη μεγάλη κατηγορία.
Την περίοδο 2024-25 ο Χαράλαμπος Ανδρεόπουλος συνεχίζει την παρουσία του στην Ιταλία αγωνιζόμενος και πάλι στη «Σέριε Α'2», αυτή τη φορά με τη Δέλτα του Πόρτο Βίρο.

## Διεθνής καριέρα

## Οικογενειακά στοιχεία
Ο Χαράλαμπος Ανδρεόπουλος είναι γιος του παλαίμαχου άσου του Παναθηναϊκού και τωρινού προπονητή της ομάδας του τριφυλλιού Δημήτρη Ανδρεόπουλου.

## Τίτλοι
* **2 [[Πρωτάθλημα Ελλάδας πετοσφαίρισης ανδρών|Πρωτάθλημα Ελλάδας]]**
** 2020, 2022 (Παναθηναϊκός Α.Ο.)

*'''2 Λιγκ Καπ Ελλάδας
**2020, 2022 (Παναθηναϊκός Α.Ο.)

## Ατομικές διακρίσεις
* Πρωτάθλημα Ελλάδας 2017-18: Πολυτιμότερος Παίκτης (MVP) 3ης αγωνιστικής 
* Πρωτάθλημα Ελλάδας 2017-18: Κορυφαίος αθλητής Κ-20 πρωταθλήματος 
* Πρωτάθλημα Ελλάδας 2019-20: Κορυφαίος αθλητής Κ-20 πρωταθλήματος 
* Πρωτάθλημα Ελλάδας 2020-21: Πολυτιμότερος Παίκτης (MVP) 4ης αγωνιστικής Β' φάσης 

## Παραπομπές


## Εξωτερικοί σύνδεσμοι - Πηγές
*Χαράλαμπος Ανδρεόπουλος: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
* Χαράλαμπος Ανδρεόπουλος: Παρουσίαση - Ομάδες - Αγώνες - Στατιστικά globalsportsarchive.com
* Χαράλαμπος Ανδρεόπουλος: Ατομικά στοιχεία - Ομάδες καριέρας greekvolley.eu
* Χαράλαμπος Ανδρεόπουλος: Ατομικά στοιχεία - Ομάδες volleyleague.gr
* Χαράλαμπος Ανδρεόπουλος: Ευρωπαϊκή παρουσία

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές ΠΑΟ
Δημήτρης Ζήσης

Ο **Δημήτρης Ζήσης** (2 Φεβρουαρίου 1994, Πρέβεζα) είναι Έλληνας διεθνής πετοσφαιριστής, που αγωνίζεται με τη φανέλα του Παναθηναϊκού στο Πρωτάθλημα Ελλάδας στη θέση του λίμπερο.

## Διεθνείς Τίτλοι - Διακρίσεις
**[[Μεσογειακοί Αγώνες]]
*  [[Μεσογειακοί Αγώνες 2018|Ταραγόνα - 2018]]

== Συλλογικοί Τίτλοι - Διακρίσεις ==
**2 Πρωταθλήματα Ελλάδας 
* 2019-20 (Παναθηναϊκός Α.Ο.), 2020-21 (Ολυμπιακός Πειραιώς)

**3 [[Λιγκ Καπ Ελλάδας πετοσφαίρισης ανδρών|Λιγκ Καπ Ελλάδας]] **
* 2020, 2023, 2024 (Παναθηναϊκός Α.Ο.)

**1 [[Σούπερ καπ Ελλάδος πετοσφαίρισης Ανδρών|Σούπερ Καπ Ελλάδας]]
* 2022 ([[Παναθηναϊκός (πετοσφαίριση ανδρών)|Παναθηναϊκός Α.Ο.]])
****2η θέση''': 2021 (Ολυμπιακός Πειραιώς)

## Ατομικές Διακρίσεις
* Πρωτάθλημα Ελλάδας 2017-18: Κορυφαία επτάδα πρωταθλήματος 
* Πρωτάθλημα Ελλάδας 2018-19: Κορυφαία επτάδα Πρωταθλήματος 
* Πρωτάθλημα Ελλάδας 2019-20: Κορυφαία επτάδα πρωταθλήματος 
* Πρωτάθλημα Ελλάδας 2020-21: Πολυτιμότερος Παίκτης (MVP) 2ης αγωνιστικής Β΄φάσης  – Κορυφαία επτάδα πρωταθλήματος 

## Παραπομπές


## Εξωτερικοί σύνδεσμοι - Πηγές
* Δημήτρης Ζήσης: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
* Ατομικά στοιχεία - Ομάδες - Τίτλοι www.volleyleague.gr
* Δημήτρης Ζήσης: Ατομικά στοιχεία - Ομάδες καριέρας greekvolley.eu
* Ευρωπαϊκή παρουσία www-old.cev.eu

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές ΠΑΟ
Κατηγορία:Πετοσφαιριστές Παμβοχαϊκού
Κατηγορία:Πετοσφαιριστές Φοίνικα Σύρου
Κατηγορία:Πετοσφαιριστές ΟΣΦΠ
Κοκώρη Αιτωλοακαρνανίας

Η **Κοκώρη** είναι πεδινό χωριό του νομού Αιτωλοακαρνανίας σε υψόμετρο 30 μέτρα, το οποίο βρίσκεται στις δυτικές όχθες του Εύηνου ποταμού. Το χωριό είναι κτισμένο δίπλα στην εθνική οδό Αντιρρίου - Αγρινίου και νότια της Ιόνιας Οδού. Απέχει 11 χλμ. ανατολικά του Μεσολογγίου και 35 χλμ. δυτικά από την Ναύπακτο. Ως οικισμός περιλαμβάνεται στις ελληνικές απογραφές από το 1971 ως μέρος της τότε κοινότητας Αγίου Γεωργίου. Σύμφωνα με το πρόγραμμα ''Καλλικράτης'', μαζί με τον Άγιο Γεώργιο, το Κουτσοχέρι και τα Ξηραίικα αποτελούν την τοπική κοινότητα Αγίου Γεωργίου που υπάγεται στη  δημοτική ενότητα Ιεράς Πόλης Μεσολογγίου του Ιεράς Πόλης Μεσολογγίου και σύμφωνα με την απογραφή 2011 έχει πληθυσμό 313 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ιεράς Πόλεως Μεσολογγίου